**Οι Tesla** είναι ένα Αμερικανικό ροκ συγκρότημα που σχηματίστηκε στο Σακραμέντο Καλιφόρνιας στα τέλη του 1981 από τον μπασίστα Μπρίαν Ουάτ και τον κιθαρίστα Φράνκ Χάννον με την ονομασία Earthshaker, και αργότερα μετονομάστηκαν σε City Kidd. O τραγουδιστής Τζεφ Κιθ, ο ντράμερ Τρόι Λουκέττα και ο κιθαρίστας Τόμι Σκεοχ μπήκαν στο συγκρότημα το 1984. Το 1986, το συγκρότημα είχε αλλάξει τον ήχο του από γκλαμουράτο προς πιο "ριζώδη" κατεύθυνση, και το όνομά τους σε: "*Tesla*". Το 1996 η μπάντα διαλύθηκε και τα μέλη συνέχισαν τις καριέρες τους σόλο. Το 2000 επανασυνδέθηκαν αλλά ο Τόμι Σκεοχ εγκατέλειψε το συγκρότημα το 2006 λόγω κατάχρησης ουσιών, και αντικαταστάθηκε από τον Ντέιβ Ρουντ. Έχουν 14 εκατομμύρια πωλήσεις αντίτυπων άλμπουμ στις Ηνωμένες Πολιτείες.

Ιστορία
-------

### Ίδρυση και *το Mechanical Resonance* (1981-1988)

Το συγκρότημα City Kidd μετονομάστηκε σε Τέσλα για την ηχογράφηση του πρώτου δίσκου τους, *Mechanical Resonance*το 1986, κατόπιν συμβουλής του μάνατζέρ τους ότι η ονομασία City Kidd δεν ήταν μεγαλειώδης (και υπήρχαν και άλλοι με αυτό το όνομα).  Το όνομά τους, ορισμένα άλμπουμ και τίτλοι τραγουδιών, και τα περιεχόμενα τραγουδιών σχετίζονταν με τον εφευρέτη και ηλεκτρολόγο μηχανικό Νίκολα Τέσλα. Ο δίσκος*Mechanical Resonance* και οι δύο επόμενοι ήταν παραγωγή των Michael Barbiero και Steve Thompson. 

Η αρχική σύνθεση του συγκροτήματος περιλάμβανε τον τραγουδιστή Τζέφ Κιθ, τους κιθαρίστες Φράνκ Χάννον και Τόμι Σκεοχ, τον μπασίστα Μπρίαν Ουάτ, και τον ντράμερ Τρόι Λουκκέτα.

Η μουσική των Tesla θεωρείται χαρντ ροκ ή γκλαμ μέταλ. Τα λυρικά ξέφευγαν από τα δημοφιλή θέματα του χαρντ ροκ στην αρχή της καριέρας τους, την δεκαετία του 1980. Τις πρώτες ημέρες της καριέρας τους, οι Τέσλα περιόδευσαν με τους David Lee Roth, Alice Cooper, Def Leppard και Poison και χαρακτηρίστηκαν ως γκλαμ μέταλ μπάντα. Τα μέλη του συγκροτήματος απεχθάνονταν αυτόν τον χαρακτηρισμό.

Στις 26 Αυγούστου κυκλοφόρησαν *το Mechanical Resonance LIVE* που περιλάμβανε ζωντανές εκδόσεις κάθε τραγουδιού από τον αρχικό δίσκο. Και το έξτρα κομμάτι *Save That Goodness* παραγωγής του κιθαρίστα των Def Leppard Phil Collen.

### *The Great Radio Controversy* και *Psychotic Supper* (1989–1993)

Το 1989 κυκλοφόρησαν τον δεύτερο δίσκο τους, *The Great Radio Controversy*. Με αυτόν εδραιώθηκε η φήμη τους και ο όμιλος των θαυμαστών τους, και τα 5 σίνγκλ ήταν επιτυχίες, όπως η δυνατή μπαλάντα "*Love Song*".

Το 1990, οι Τέσλα κυκλοφορήσαν το *Five Man Acoustical Jam*, ένα ζωντανό άλμπουμ που περιλάμβανε τις ακουστικές διασκευές από επιτυχίες όπως το "*Comin' Atcha Live", "Gettin' Better", "Modern Day Cowboy*", και "*Love Song*". Και τη διασκευή του "*Signs*", μία επιτυχία του 1971 από τους Five Man Electrical Band. 

Το 1991 κυκλοφόρησαν το τρίτο στούντιο άλμπουμ *Psychotic Supper*. Η Ιαπωνική επανέκδοση του *Psychotic Supper* περιλάμβανε ένα ακυκλοφόρητο τραγούδι, το "*Rock the Nation*", και τα τραγούδια "*I Ain't Superstitious*" και "*Run Run Run*", που προηγούμενα είχαν διατεθεί ως πίσω όψεις των δύο σίνγκλ από το *The Great Radio Controversy*.

### *Bust a Nut* και το χάσμα (1994-1996)

Το 1994 κυκλοφόρησαν τον τέταρτο δίσκο *Bust a Nut*. Η Ιαπωνική επανέκδοση του δίσκου το 1998 περιλάμβανε την ακυκλοφόρητη διασκευή του "*The Ocean*" των Led Zeppelin.

Μετά την κυκλοφορία του *Bust a Nut*, ο Σκέοχ άφησε το συγκρότημα λόγω της πάλης του με τα ναρκωτικά. Με το πέρας της αποτοξίνωσης επέστρεψε για λίγους μήνες, αλλά τελικά έφυγε και πάλι. Για λίγο καιρό η μπάντα έμεινε τετραμελής. Σύντομα ο Σκεοχ κανόνισε συνεργασία με την μπάντα του σόλο καλλιτέχνη Μάρσαλ Κόλμαν αλλά τελικά ο τελευταίος αποχώρησε. Όσοι έμειναν συμπεριέλαβαν τον Τζέφφ Κιθ και αναδύθηκαν ως Bar 7  με το σίνγκλ "*Four Leaf Clover*" από τον δίσκο *The World Is a Freak*. Ο Μπρίαν Ουάτ ίδρυσε τους Soulmotor και ο Φράνκ Χάννον τους Moon Dog Mane, ενώ ο Τρόι Λουκκέτα έκανε συνεργασίες με διάφορους τοπικούς καλλιτέχνες όπως τους One Thin Dime από το Bay Area.

### Επανασύνδεση, Into the Now και Real to Reel (2000-2007)

Μετά από ένα εξαετές διάλειμμα, το Sacramento Bee ανακοίνωσε ότι το συγκρότημα ανασχηματίστηκε το 2000, με τη βοήθεια του τοπικού παραγωγού ραδιοφώνου Πατ Μάρτιν του KRXQ. Την 25η Οκτωβρίου 2000 εξαντλήθηκαν τα εισιτήρια για την παράστασή τους στο ARCO Arena του Σακραμέντο. Σύντομα μετά ηχογράφησαν το διπλό ζωντανό άλμπουμ *Replugged Live*. Το 2002 συμμετείχαν στην Περιοδεία Rock Never Stops μαζί με άλλα ροκ συγκροτήματα της δεκαετίας του 1980.

Το 2002 κυκλοφόρησαν το ζωντανό άλμπουμ *Standing Room Only,* που ήταν απλά το Replugged Live σε CD έκδοση.

Το 2004 κυκλοφόρησαν τον πέμπτο δίσκο τους *Into the Now*  που έκανε το ντεμπούτο του στη θέση Νο.30 του Μπίλμπορντ. Οι θαυμαστές δέχτηκαν καλά τον δίσκο και το συγκρότημα παρουσιάστηκε στο *Jimmy Kimmel Live!*.

Το καλοκαίρι του 2006, ξεκίνησαν την Περιοδεία Electric Summer Jam χωρίς τον κιθαρίστα Τόμι Σκεοχ. Ο τελευταίος εγκατέλειψε οριστικά το συγκρότημα για να αφιερώσει χρόνο στην οικογένειά του, και όπως αργότερα αποκάλυψε στο "*the Classic Metal Show*", για άλλους λόγους: κυρίως τα προβλήματά του με την κατάχρηση ουσιών. Στην περιοδεία αναπληρώθηκε από τον Scott Johnson του συγκροτήματος Rogue από το Σακραμέντο. Τελικά ο Σκεοχ αντικαταστάθηκε από τον Ντέιβ Ρουντ. 

Οι Tesla ηχογράφησαν μια δίτομη συλλογή με διασκευές τραγουδιών που κυκλοφόρησε την 5η Ιουνίου 2007 με την ονομασία *Real to Reel*. Περιλάμβανε 2 CD. Το πρώτο CD (με 13 τραγούδια) διατέθηκε σε θήκη με μια κενή υποδοχή για το δεύτερο CD. Το δεύτερο CD (με 12 επιπλέον τραγούδια) αρχικά διατέθηκε δωρεάν στους θεατές των συναυλιών τους στις ΗΠΑ, και στην αυγουστιάτικη έκδοση του Classic Rock magazine στην Ευρώπη.

Στο τέλος του Αυγούστου, οι Τέσλα ανακοίνωσαν την πρώτη τους παγκόσμια περιοδεία σε 16 χρόνια, με τις ημερομηνίες για Αυστραλία, Ιαπωνία και Ευρώπη, τον Οκτώβριο-Νοέμβριο 2007.

### *Forever More* και *Twisted Wires* (2008–2012)

Τον Ιούνιο-Ιούλιο του 2008, οι Τέσλα έκαναν εμφανίσεις σε Ευρώπη και ΗΠΑ, όπως στα Sweden Rock Festival, Graspop Metal Meeting και Rocklahoma. Στις 15 Ιουλίου 2008 κυκλοφόρησε το "*Tesla - Comin" Ακούστε Live! 2008*" από μια ζωντανή συναυλία για την οποία εξαντλήθηκαν τα εισιτήρια στις 22 Νοέμβριου 2008, στο νυχτερινό κέντρο διασκέδασης Myth στο Maplewood της Μινεσότας. Η δίωρη παράσταση περιλάμβανε τις επιτυχίες "*Modern Day Cowboy", "Love Song*" και "*Song and Emotion*" και γυρίσματα από τα παρασκήνια. 

Στις 11 Αυγούστου 2008 οι Τέσλα ανακοίνωσαν ότι ο επόμενος δίσκος τους με τίτλο *Forever More* θα κυκλοφορήσει στις 7 Οκτωβρίου από τη δική τους δισκογραφική εταιρία, την Tesla Electric Company Ηχογραφήσεις. Παραγωγός ήταν ο Τερρυ Τόμας, που είχε αναλάβει και το *Bust a Nut*. Το πρώτο σίνγκλ του άλμπουμ, "*I Wanna Live*" κυκλοφόρησε στους ραδιοφωνικούς σταθμούς σε όλον τον κόσμο την 18 Αυγούστου και την 1η Οκτωβρίου ξεκίνησαν μια παγκόσμια περιοδεία. Το Forever More πρωτοεμφανίστηκε στη θέση Νο.33 του Μπίλμπορντ 200 και απέδωσε τα σίνγκλς *I Wanna Live, Fallin' Apart & Breakin' Free*.

Την 12 Ιουλίου 2011 κυκλοφόρησαν το περισσότερο ακουστικό άλμπουμ με τίτλο *Twisted Wires and the Acoustic Sessions*.

### *Simplicity* και *Shock* (2013–σήμερα)

Τον Ιούνιο 2013 οι Τέσλα κυκλοφορήσαν το νέο σίνγκλ "*Taste My Pain*" στο iTunes. Την 6η Ιουνίου 2014 κυκλοφόρησαν το νέο δίσκο τους *Simplicity*.

Το 2016, έκαναν περιοδεία μαζί με τους Def Leppard και REO Speedwagon.

Την 26 Αυγούστου 2016, οι Tesla κυκλοφόρησαν το *Mechanical Resonance Live* για τον εορτασμό της 30ης επετείου του άλμπουμ. Περιλάμβανε το νέο σίνγκλ "*Save That Goodness*" με λυρικά και παραγωγή του Phil Collen των Def Leppard.

Επί του παρόντος οι Τέσλα εργάζονται στο νέο δίσκο, το *Shock*, που θα έχει παραγωγό τον Phil Collen, και αναμένεται να κυκλοφορήσει τον Ιανουάριο του 2019.

Φιλανθρωπικό έργο
-----------------

Για την προώθηση του δίσκου τους *The Great Radio Controversy*, οι Τέσλα συμμετείχαν σε μια αμαξοπορεία κονσερβοποιημένων τροφίμων που επέτρεπε δωρεάν είσοδο σε συναυλίες στους συνεισφέροντες, και η εκδήλωση ενσωματώθηκε στο βίντεο για το "*The Way It Is*". Τον Φεβρουάριο 2005, οι Τέσλα ήταν τα πρώτα ονόματα σε μία παράσταση στο PPAC στο Providence, Rhode Island προς όφελος των θυμάτων της πυρκαγιάς στο νυχτερινό κέντρο διασκέδασης Station. Κατά τη διάρκεια της παράστασης δημοπράτησαν μία υπογεγραμμένη ακουστική κιθάρα και τα έσοδα διατέθηκαν στο Οικογενειακό Ταμείο του Station. To 100% από τις πωλήσεις των εισιτηρίων διατέθηκαν στη φιλανθρωπική ενέργεια.

Τον Φεβρουάριο 2008, οι Τέσλα έκαναν παράσταση πρός όφελος του Ταμείου των θυμάτων της πυρκαγιάς στο Station. Η εκπομπή μεταδόθηκε από το VH1 Classic. Το συγκρότημα έπαιξε τρία τραγούδια: "*What You Give", "Signs*", και "*Love Song*", αλλά το "*What You Give*" δεν μεταδόθηκε.

Την 10 Μαΐου 2011, εμφανίστηκαν σε ένα ράλι για τους Σακραμέντο Κινγκς από την Εθνική Ένωση Καλαθοσφαίρισης. Τραγούδησαν τα "*Signs*" και "*Love Song*" για το  #HereWeRally των Κίνγκς στο Cesar Chavez Park στο Σακραμέντο Καλιφόρνιας, όπου εορτάστηκε η διαμονή τους στο Σακραμέντο για ακόμα έναν χρόνο.

Τα Μέλη Του Συγκροτήματος
-------------------------

Τρέχοντα μέλη
* Μπρίαν Ουάτ – μπάσο, φωνητικά, πλήκτρα, πιάνο (1981-1996, 2000–σήμερα)
* Φράνκ Χάννον – κιθάρα, φωνητικά, πλήκτρα, πιάνο, όργανο, theremin, μπάσο, μαντολίνο, φυσαρμόνικα (1981-1996, 2000–σήμερα)
* Τζέφφ Κιθ – φωνητικά (1984-1996, 2000–σήμερα)
* Τρόι Λουκκέτα – τύμπανα, κρουστά (1984-1996, 2000–σήμερα)
* Ντέιβ Ρουντ – κιθάρα, φωνητικά, μπάσο (2006–σήμερα)

Αναπληρωτές σε Περιοδείες
* Στέφανο Πάστα – τύμπανα, κρουστά (1990 \* αντικατέστησε τον Λουκκέτα για ένα σύντομο χρονικό διάστημα)
* Τομι Armstrong-Λέβιτ – κιθάρα, φωνητικά (2013 αναπληρωτής του Ντέιβ Ρουντ)
* Phil Collen – κιθάρα, φωνητικά (το 2016 \* αντικατέστησε τον Ντέιβ Ρουντ στο Classic Rock Awards 2016)
* Ray Luzier – τύμπανα, κρουστά (το 2016 \* αντικατέστησε τον Τρόι Λουκκέτα στο Classic Rock Awards 2016)

Παλαιότερα μέλη
* Steve Clausman (1981)
* Μπόμπι Κοντρέρας – τύμπανα (1981)
* Κολίν Lloy – κιθάρα, φωνητικά (1981-1983 )
* Brook Μπράιτ – κιθάρα, φωνητικά (1981-1983; από τους City Kidd )
* Tζεφ Χάρπερ – φωνητικά (αρχικός τραγουδιστής για  Earthshaker και City Kidd έως τον Απρίλιο του 1983)
* Τζόι Μουριέτα – κιθάρα (1983 \* πριν την ίδρυση των Tesla)
* Curtis Chapman – κιθάρα (1983-1984 \* πριν την ίδρυση των Τέσλα, όταν ήταν CIty Kidd)
* Τόμι Σκεοχ – κιθάρα, φωνητικά (1984-1994, 1995, 2000-2006)

Δισκογραφία
-----------

Στούντιο Άλμπουμ
* *Mechanical Resonance* (1986)
* *The Great Radio Controversy* (1989)
* *Psychotic Supper* (1991)
* *Bust a Nut* (1994)
* *Into the Now* (2004)
* *Forever More* (2008)
* *Simplicity* (2014)
* *Shock* (2019)

Βιβλιογραφία
------------

1. ↑  David Barton (November 30, 1986), *Electric Energy Tesla Turning It On While Waiting For Big Time To Come Knocking*, Sec. Encore, p. 2, ανακτήθηκε στις January 18, 2013
2. ↑  TESLA Bassist: Don't Call Us A Glam Band – Apr. 7, 2004 Αρχειοθετήθηκε 2007-10-01 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.
 – BLABBERMOUTH.COM
3. ↑  Dab Rao Tracks Down Tesla Frontman Jeff Keith – Tesla Interview – KNAC.COM
4. ↑  Brett Tully (10 Μαΐου 2016). «A CONVERSATION WITH FRANK HANNON – TESLA'». RockRevolt Magazine™. [*νεκρός σύνδεσμος*]
5. ↑  «Mechanical Resonance Live - Mailboat Store View». *www.mailboatrecords.com*.
6. ↑  Bukszpan, Daniel· Dio, Ronnie James (1 Οκτωβρίου 2003). *The Encyclopedia of Heavy Metal*. Barnes & Noble Publishing. σελίδες 239–. ISBN 978-0-7607-4218-1. Ανακτήθηκε στις 12 Αυγούστου 2011.
7. ↑  Maples, Tina (January 18, 1996). «Rockers Tesla keeps on Steppin'». *Milwaukee Journal Sentinel*.. Ανακτήθηκε στις 12 August 2011. [*νεκρός σύνδεσμος*]
8. ↑  «Tesla Announces New Album Release Date».
9. ↑  «Roadrunner Records Page Not Found». *Roadrunner Records Official Website*. Αρχειοθετήθηκε από το πρωτότυπο στις 26 Μαΐου 2017. Ανακτήθηκε στις 24 Αυγούστου 2018.
10. ↑  «Discogs.com».
11. ↑  «BLABBERMOUTH.NET – TESLA: 'Twisted Wires And The Acoustic Sessions' European Release Date Announced». Roadrunnerrecords.com. Αρχειοθετήθηκε από το πρωτότυπο στις 10 Σεπτεμβρίου 2012. Ανακτήθηκε στις 29 Μαρτίου 2012.
12. ↑  «BLABBERMOUTH.NET – TESLA To Release 'Simplicity' Album In June». Roadrunnerrecords.com. 18 Απριλίου 2014. Ανακτήθηκε στις 18 Απριλίου 2014.
13. ↑  «PRESS RELEASE: Album "Mechanical Resonance, Live!" to be Released August 26th, 2016 – T E S L A». *teslatheband.com*. Αρχειοθετήθηκε από το πρωτότυπο στις 14 Σεπτεμβρίου 2016. Ανακτήθηκε στις 29 Αυγούστου 2016.
14. ↑  «Def Leppard's Phil Collen Talks Mutt Lange and New Release». ultimate-guitar.com. 13 Απριλίου 2017. Ανακτήθηκε στις 13 Απριλίου 2017.
15. ↑  «Tesla Guitarist Says Working With Phil Collen On Upcoming 'Shock' Album Was 'Really Cool And Pretty Organic». *Blabbermouth.net*. 4 Αυγούστου 2018. Ανακτήθηκε στις 4 Αυγούστου 2018.
16. ↑  «TESLA To Headline STATION FAMILY FUND Benefit Concert». *Blabbermouth.net*. 13 Ιανουαρίου 2005.
17. ↑  «VH1 News: Station Family Fund». *VH1*. 21 Μαρτίου 2008. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 24 Αυγούστου 2018.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Tesla |
| --- |
|  |
| 
* **Μπρίαν Ουάτ**
* **Φράνκ Χάννον**
* **Τζέφ Κιθ**
* **Τρόι Λουκκέτα**
* **Ντέιβ Ρουντ**

* Steve Clausman
* Bobby Contreras
* Colleen Lloy
* Brook Bright
* Jeff Harper
* Joey Murrieta
* Curtis Chapman
* Tommy Skeoch
* Stefano Pasta
* Tommy Armstrong-Leavitt
 |
|  |
| Στούντιο άλμπουμ | 
* *Mechanical Resonance*
* *The Great Radio Controversy*
* *Psychotic Supper*
* *Bust a Nut*
* *Into the Now*
* *Forever More*
* *Simplicity*
 |
|  |
| Ακουστικά άλμπουμ | 
* *Twisted Wires & the Acoustic Sessions*
 |
|  |
| Διασκευές Άλμπουμ | 
* *Real to Reel*
* *Real to Reel, Vol. 2*
 |
|  |
| EPs | 
* *A Peace of Time*
 |
|  |
| Live άλμπουμ | 
* *Five Man Acoustical Jam*
* *Replugged Live*
* *Standing Room Only*
* *Alive in Europe*
 |
|  |
| Συλλογές | 
* *Time's Makin' Changes – The Best of Tesla*
* *Tesla - Gold*
* *20th Century Masters - The Millennium Collection: The Best of Tesla*
* *Time Machine*
 |
|  |
| Σίνγκλς | 
* "Modern Day Cowboy"
* "Little Suzi"
* "Heaven's Trail (No Way Out)"
* "Hang Tough"
* "Love Song"
* "Signs"
* "Thank You"
 |
|  |
| Σχετικά άρθρα | 
* Δισκογραφία
* Bar 7
* Νίκολα Τέσλα
 |

 |